Ret eo gouzout an Istor, dre vras. Ret eo gouzout istor ar yezhoù ivez, hag hini hor yezh, dreist-holl, da gompren mat an anvioù lech. « Pa vez gwelet gwaz e soñjer e vez kavet ur stêr. Met ur wech e oa sech al lech ! Ne oa ket posupl ! Tamm ha tamm on deuet da soñjal, neuze, e oa ar ger gwas bet lakaet evit bodevel ma vez kavet e kembraeg, pe e-barzh studiadennoù Fleuriot.  Pa vez kavet  gwrach  e vez troet re vuan gant vieille femme. Met tost eo ouzh ur ger kembraeg a dalv kleuz pe harz. Ar ger Rest a vez troet alies gant Maner. Ni a soñj deomp ez eo ul lech difraostet kentoch, evel ma vez e kembraeg ». Ar pezh en deus plijet ar muiañ da Jean-Yves Plourin, en ur skrivañ al leor-mañ eo «dizoloiñ ar vro en ur mod all». 